stanford-oval/wikipedia huggingface dataset:
ยูโรเปียนแชมเปียนคลับส์คัพ
ถ้วยรางวัล

ดูเพิ่ม: รายชื่อนัดชิงชนะเลิศยูโรเปียนคัพและยูฟ่าแชมเปียนส์ลีก
ถ้วยรางวัลยูโรเปียนคัพรูปแบบดั้งเดิมได้รับการบริจาคโดย เลอกิป หนังสือพิมพ์กีฬาฝรั่งเศส ถ้วยรางวัลมอบให้กับเรอัลมาดริดเป็นการถาวรในเดือนมีนาคม ค.ศ. 1967 ณ เวลานั้น พวกเขาเป็นแชมป์เก่าและชนะเลิศแล้วหกสมัย รวมถึงชนะเลิศในการแข่งขันห้าครั้งแรก ตั้งแต่ ค.ศ. 1956 ถึง 1960 เซลติก จึงกลายเป็นสโมสรแรกที่ชนะเลิศถ้วยรางวัลรูปแบบปัจจุบันใน ค.ศ. 1967
ถ้วยรางวัลทดแทนซึ่งมีการออกแบบที่แตกต่างไปจากเดิมเล็กน้อย ได้รับการสั่งทำโดยยูฟ่าจาก ยอร์ก สตาเดลมันน์ ซึ่งเป็นช่างอัญมณีจาก แบร์น, สวิตเซอร์แลนด์ ถ้วยรางวัลมีมูลค่า 10,000 ฟรังก์สวิส เป็นโลหะเงิน สูง 74 ซม. หนัก 11 กก. ถ้วยรางวัลทดแทนในเวลาต่อมาได้จำลองการออกแบบนี้ รูปร่างของด้ามจับทำให้ได้รับฉายาว่า "หูใหญ่" ในหลายภาษา ได้แก่ ฝรั่งเศส ("la Coupe aux grandes oreilles"), สเปน ("La Orejona") และอิตาลี ("La Coppa dalle grandi orecchie") ตั้งแต่ ค.ศ. 1967 ถึง 1994 ถ้วยรางวัลจะสลักคำว่า "Coupe des Clubs Champions Européens" เอซี มิลาน เป็นสโมสรสุดท้ายที่ชนะเลิศถ้วยรางวัลรูปแบบนี้ ตั้งแต่นั้นมา ถ้วยรางวัลจะสลักชื่อด้วยตัวพิมพ์ใหญ่ แม้ว่าขนาดตัวอักษรจะเพิ่มขึ้นในถ้วยรางวัลรูปแบบถัดมาและปัจจุบันก็ตาม
ถ้วยรางวัลที่ได้รับการมอบในปัจจุบันเป็นถ้วยที่หก และใช้มาตั้งแต่ ค.ศ. 2006 หลังลิเวอร์พูลชนะเลิศยูโรเปียนคัพสมัยที่ห้าใน ค.ศ. 2005 ตั้งแต่ ค.ศ. 2009 ผู้ชนะเลิศแชมเปียนส์ลีกไม่ได้เก็บถ้วยรางวัลจริงไว้ โดยถ้วยรางวัลยังคงอยู่ในความดูแลของยูฟ่าตลอดเวลา ถ้วยรางวัลจำลองขนาดเท่าจริง ถ้วยรางวัลผู้ชนะเลิศแชมเปียนส์ลีก จะมอบให้กับสโมสรผู้ชนะเลิศ โดยจะมีชื่อของพวกเขาสลักอยู่ สโมสรผู้ชนะเลิศจะได้รับอนุญาตให้สร้างแบบจำลองของตนเองได้ จะต้องมีการทำเครื่องหมายไว้อย่างชัดเจนและต้องมีขนาดไม่เกินร้อยละ 80 ของขนาดถ้วยรางวัลจริง
ถ้วยรางวัล > สโมสรได้รับถ้วยรางวัลจริงเป็นการถาวร

กฎที่นำมาใช้ก่อนฤดูกาล 1968–69 อนุญาตให้สโมสรเก็บถ้วยรางวัลเดิมไว้ได้หลังจากชนะเลิศห้าครั้งหรือชนะเลิศสามครั้งติดต่อกัน ณ เวลานั้น เรอัลมาดริดเป็นสโมสรเดียวที่ผ่านคุณสมบัติทั้งสองรายการ เมื่อสโมสรได้รับถ้วยรางวัลแล้ว จำนวนครั้งที่ชนะเลิศเริ่มนับใหม่จากศูนย์
ห้าสโมสรที่ได้รับถ้วยรางวัลจริงเป็นการถาวรภายใต้กฏเก่า ตั้งแต่ ฤดูกาล 1968–69 ถึง 2008–09:
เรอัลมาดริด, หลังชนะเลิศสมัยที่หกใน ค.ศ. 1966
อายักซ์, หลังชนะเลิศสามสมัยติดต่อกันใน ค.ศ. 1973
ไบเอิร์นมิวนิก, หลังชนะเลิศสามสมัยติดต่อกันใน ค.ศ. 1976
มิลาน, หลังชนะเลิศสมัยที่ห้าใน ค.ศ. 1994
ลิเวอร์พูล, หลังชนะเลิศสมัยที่ห้าใน ค.ศ. 2005
ก่อนฤดูกาล 2008–09 สโมสรที่ชนะเลิศแชมเปียนส์ลีกที่ไม่ใช่ครั้งที่ห้าหรือชนะเลิศติดต่อกันเป็นครั้งที่สาม จะยังคงเก็บถ้วยรางวัลจริงไว้เป็นเวลาสิบเดือนหลังจากชัยชนะของพวกเขา และได้ถ้วยจำลองขนาดเล็กมาเก็บไว้เป็นการถาวร
ถ้วยรางวัล > ตราสัญลักษณ์ผู้ชนะเลิศหลายสมัย

"ตราสัญลักษณ์ผู้ชนะเลิศหลายสมัย" บางครั้งก็เรียกว่า "ตราสัญลักษณ์เกียรติยศ" เริ่มต้นใช้ครั้งแรกในฤดูกาล 2000–01 สำหรับสโมสรที่เก็บรักษาถ้วยรางวัลไว้เป็นการถาวร ตราสัญลักษณ์จะติดไว้ที่แขนเสื้อซ้ายของทีมในระหว่างการแข่งขันแชมเปียนส์ลีก ตราสัญลักษณ์ดั้งเดิมเป็นรูปวงรีสีน้ำเงินซึ่งมีโครงร่างสีขาวของถ้วยรางวัลปัจจุบัน ทับด้วยโลโก้รูปดาวของแชมเปียนส์ลีกบางส่วน เหนือถ้วยรางวัลคือจำนวนครั้งที่สโมสรชนะเลิศ เริ่มตั้งแต่ฤดูกาล 2012–13 ตราสัญลักษณ์กลายเป็นสีเทาพร้อมกับการออกแบบใหม่ ซึ่งใช้มาจนถึงสิ้นสุดฤดูกาล 2020–21
ตั้งแต่ฤดูกาล 2021–22 ยูฟ่ายกเลิกการใช้ตราสัญลักษณ์บนแขนเสื้อด้านซ้าย โดยอนุญาตให้มีผู้สนับสนุนบนแขนเสื้อได้ และรวมตราสัญลักษณ์ดังกล่าวเข้ากับ "ตราสัญลักษณ์สตาร์บอล" โดยจำนวนครั้งที่ชนะเลิศจะอยู่ด้านบนของดาวตรงกลาง ทีมอื่น ๆ จะสวมตราสัญลักษณ์เดียวกันแต่ไม่มีตัวเลข นอกจากนี้ แชมป์เก่าที่ชนะเลิศติดต่อกันสามครั้งหรือห้าครั้ง จะมีจำนวนครั้งที่ชนะเลิศสลักไว้บนโลโก้แชมป์เก่า โดยที่สตาร์บอลจะถูกตัดออก ในขณะที่แชมป์เก่าที่ไม่มีสิทธิ์สวมตราสัญลักษณ์ผู้ชนะเลิศหลายสมัยจะมีโลโก้แชมป์เก่าสีน้ำเงินว่างเปล่า
ถึงแม้ว่าถ้วยรางวัลจะไม่ได้มอบให้กับสโมสรที่ชนะเลิศห้าครั้งหรือชนะเลิศติดต่อกันสามครั้งอีกต่อไปแล้ว แต่ตราสัญลักษณ์ผู้ชนะเลิศหลายสมัยก็ยังคงมอบให้แก่สโมสรดังกล่าวอยู่
หกสโมสรที่ชนะเลิศห้าครั้งหรือชนะเลิศติดต่อกันสามครั้ง และสามารถสวมตราสัญลักษณ์ผู้ชนะเลิศหลายสมัยได้:
เรอัลมาดริด (3 ครั้งติดต่อกัน -สองรอบ-, 15 สมัย)
มิลาน (7 สมัย)
ไบเอิร์นมิวนิก (3 ครั้งติดต่อกัน, 6 สมัย)
ลิเวอร์พูล (6 สมัย)
บาร์เซโลนา (5 สมัย)
อายักซ์ (3 ครั้งติดต่อกัน, 4 สมัย)
ถ้วยรางวัล > โลโก้แชมป์เก่า

สโมสรที่ชนะเลิศแชมเปียนส์ลีกจะสวม "โลโก้แชมป์เก่า" แยกต่างหากในการแข่งขันในฤดูกาลถัดไป แทนที่โลโก้ปกติที่สโมสรอื่นสวมในการแข่งขัน โลโก้มีสีน้ำเงินเข้มเป็นหลักและเริ่มต้นใช้ในฤดูกาล 2004–05 กับโปร์ตู ซึ่งเป็นแชมป์เก่า ตั้งแต่ ฤดูกาล 2006–07 ถึง 2010–11 แชมป์เก่าใช้ลูกบอลที่ใช้ในนัดชิงชนะเลิศในการแข่งขันที่สนามเหย้า แต่ในฤดูกาล 2011–12 เป็นต้นไป แชมป์เก่าใช้ลูกบอลแข่งขันลูกเดียวกันกับสโมสรอื่น
การออกแบบดั้งเดิมของตราสัญลักษณ์แชมป์เก่านั้นมีรูปดาวเชื่อมต่อกันสองดวงซึ่งเป็นโลโก้ลูกบอลดาวของการแข่งขันอยู่ด้านบน พร้อมคำบรรยายว่า "แชมเปียนส์" และปีที่ชนะเลิศอยู่ตรงกลางตราสัญลักษณ์ มีการปรับเปลี่ยนเล็กน้อยในฤดูกาล 2008–09 ให้มีโลโก้ลูกบอลดาวทั้งหมด โดยที่ดาวดวงอื่นจะค่อย ๆ จางลง และมีการเปลี่ยนแปลงอย่างมากในฤดูกาล 2009–10 โดยที่ไม่มีพื้นหลังเป็นลูกบอลดาว แต่จะใช้การออกแบบเป็นถ้วยรางวัลซึ่งใช้สำหรับการสร้างแบรนด์ของนัดชิงชนะเลิศของฤดูกาลก่อนแทน
มีการปรับปรุงใหม่ในฤดูกาล 2010–11 โดยแสดงลูกบอลดาวบางส่วนไว้ใต้คำว่า "แชมเปียนส์" และปีที่ชนะเลิศ ต่อมา มีการออกแบบใหม่อีกครั้งซึ่งใช้ครั้งแรกโดยเชลซีในฤดูกาล 2012–13 โดยมีการออกแบบโครงร่างของถ้วยรางวัลพร้อมกับปีที่ชนะเลิศ การออกแบบเดียวกันยังคงใช้ตั้งแต่ฤดูกาล 2015–16 แต่ได้เปลี่ยนวัสดุที่ใช้ทำโลโก้ เริ่มตั้งแต่ฤดูกาล 2021–22 แชมป์เก่าจะสวมโลโก้ใหม่ซึ่งยังคงการออกแบบเดิมไว้ แต่จะเป็นสีเทาและไม่แสดงปีที่ชนะเลิศอีกต่อไป ในกรณีที่แชมป์เก่ายังสวมตราสัญลักษณ์ผู้ชนะเลิศหลายสมัย จำนวนครั้งที่ชนะเลิศจะรวมอยู่ในโลโก้ซึ่งใช้แทนลูกบอลดาว
ผู้ชนะเลิศ > ถ้วยรางวัลดั้งเดิม

เรอัลมาดริด (6) – 1956, 1957, 1958, 1959, 1960, 1966
ไบฟีกา (2) – 1961, 1962
อินเตอร์มิลาน (2) – 1964, 1965
มิลาน (1) – 1963
ผู้ชนะเลิศ > ถ้วยรางวัลออกแบบใหม่

เรอัลมาดริด (9) – 1998, 2000, 2002, 2014, 2016, 2017, 2018, 2022, 2024
มิลาน (6) – 1969, 1989, 1990, 1994, 2003, 2007
ไบเอิร์นมิวนิก (6) – 1974, 1975, 1976, 2001, 2013, 2020
ลิเวอร์พูล (6) – 1977, 1978, 1981, 1984, 2005, 2019
บาร์เซโลนา (5) –  1992, 2006, 2009, 2011, 2015
อายักซ์ (4) – 1971, 1972, 1973, 1995
แมนเชสเตอร์ยูไนเต็ด (3) – 1968, 1999, 2008
นอตทิงแฮมฟอเรสต์ (2) – 1979, 1980
ยูเวนตุส (2) –  1985, 1996
โปร์ตู (2) – 1987, 2004
เชลซี (2) – 2012, 2021
เซลติก (1) – 1967
ไฟเยอโนร์ด (1) – 1970
แอสตันวิลลา (1) – 1982
ฮัมบัวร์เกอร์ เอ็สเฟา (1) – 1983
สเตอัวบูคูเรสตี (1) – 1986
เปเอสเฟ ไอนด์โฮเฟิน (1) – 1988
เรดสตาร์เบลเกรด (1) – 1991
มาร์แซย์ (1) – 1993
โบรุสซีอาดอร์ทมุนท์ (1) – 1997
อินเตอร์มิลาน (1) – 2010
แมนเชสเตอร์ซิตี (1) – 2023
แหล่งข้อมูลอื่น

The trophy on UEFA.com website
ถ้วยรางวัลยูโรเปียนคัพรูปแบบดั้งเดิม มอบให้กับไบฟีกาเมื่อ ค.ศ. 1962
ไบเอิร์นมิวนิก ชนะเลิศยูโรเปียนคัพสามสมัยติดต่อกันระหว่าง ค.ศ. 1974–76 ถ้วยด้านขวาสุดคือถ้วยรางวัลจริงที่ไบเอิร์นได้รับถาวรใน ค.ศ. 1976 ส่วนถ้วยที่เหลือด้านซ้ายนั้นเป็นแบบจำลองขนาดเล็กกว่าเล็กน้อย
มาร์โก อาเซนซิโอ ใน ค.ศ. 2018 แขนเสื้อซ้ายของเขามีตราสัญลักษณ์ผู้ชนะเลิศหลายสมัยของเรอัลมาดริดอย่างเด่นชัด (13)
โลโก้แชมป์เก่าสวมโดยเชลซีในฤดูกาล 2012–13 โดยใช้การออกแบบเดียวกันจนถึงฤดูกาล 2020–21
สโมสรฟุตบอลขอนแก่นมอดินแดง ในฤดูกาล 2562

ฤดูกาล 2562 เป็นฤดูกาลแรกของ สโมสรฟุตบอลขอนแก่นมอดินแดง ในระบบฟุตบอลลีกอาชีพของประเทศไทย โดยสโมสรเลื่อนชั้นขึ้นมาจากไทยแลนด์ อเมเจอร์ลีก
การเปลี่ยนแปลงผู้เล่น > ระหว่างฤดูกาล > ย้ายออก

|  หมายเลข>   |  ตำแหน่ง  | ชื่อ | ย้ายไป |
| --- | --- | --- | --- |
| 10 |  !FW |  ณัฐวุฒิ พลซา | เกณฑ์ทหาร |
การเปลี่ยนแปลงผู้เล่น > ระหว่างฤดูกาล > ย้ายเข้า

|  หมายเลข>   |  ตำแหน่ง  | ชื่อ | ย้ายมาจาก |
| --- | --- | --- | --- |
| 10 |  !FW |  พีรวิส ฤทธิ์ศรีบูรณ์ | แพร่ ยูไนเต็ด |
การแข่งขันในฤดูกาล > ไทยลีก 4

บทความหลัก: ไทยลีก 4 ฤดูกาล 2562
การแข่งขันในฤดูกาล > ไทยลีก 4 > ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | เมืองเลย ยูไนเต็ด (C, Q) | 24 | 17 | 4 | 3 | 55 | 15 | +40 | 55 | ผ่านเข้ารอบแชมเปียนส์ลีกเพื่อเพลย์ออฟเลื่อนชั้นสู่ไทยลีก 3 |
| 2 | นครราชสีมา ห้วยแถลง ยูไนเต็ด (Q) | 24 | 12 | 6 | 6 | 41 | 33 | +8 | 42 | ผ่านเข้ารอบแชมเปียนส์ลีกเพื่อเพลย์ออฟเลื่อนชั้นสู่ไทยลีก 3 |
| 3 | ศรีสะเกษ ยูไนเต็ด | 24 | 11 | 5 | 8 | 31 | 33 | −2 | 38 |  |
| 4 | ขอนแก่นมอดินแดง | 24 | 9 | 10 | 5 | 49 | 33 | +16 | 37 |  |
| 5 | บุรีรัมย์ ยูไนเต็ด บี | 24 | 9 | 10 | 5 | 35 | 35 | 0 | 37 | ไม่มีสิทธิ์เลื่อนชั้น ผ่านเข้ารอบแชมเปียนส์ลีก หรือตกชั้น |
| 6 | สุรินทร์ซูก้า โขงชีมูล | 24 | 7 | 11 | 6 | 33 | 27 | +6 | 32 |  |
| 7 | สุรินทร์ ซิตี้ | 24 | 7 | 10 | 7 | 39 | 34 | +5 | 31 |  |
| 8 | สกลนคร | 24 | 7 | 8 | 9 | 39 | 44 | −5 | 29 |  |
| 9 | มาแชร์ ชัยภูมิ | 24 | 6 | 10 | 8 | 25 | 33 | −8 | 28 |  |
| 10 | หนองบัว พิชญ บี | 24 | 5 | 8 | 11 | 24 | 33 | −9 | 23 | ไม่มีสิทธิ์เลื่อนชั้น ผ่านเข้ารอบแชมเปียนส์ลีก หรือตกชั้น |
| 11 | ยโสธร | 24 | 4 | 9 | 11 | 28 | 43 | −15 | 21 |  |
| 12 | มหาสารคาม | 24 | 4 | 9 | 11 | 18 | 29 | −11 | 21 |  |
| 13 | กาฬสินธุ์ (R) | 24 | 4 | 8 | 12 | 26 | 51 | −25 | 20 | ตกชั้นสู่ไทยแลนด์อเมเจอร์ลีก ฤดูกาล 2563 |
แหล่งข้อมูล: ไทยลีก 4
กฏการจัดอันดับ: : 1. คะแนนรวม 2. ผลต่างประตูได้-เสีย 3. จำนวนประตูได้ 4. จำนวนนัดที่ชนะ
: 1. คะแนนรวม 2. ผลเฮด-ทู-เฮด/มินิลีก 3. ผลต่างประตูได้-เสียของมินิลีก 4. จำนวนประตูได้ของมินิลีก 5. ผลต่างประตูได้-เสียทั้งหมด 6. จำนวนประตูได้ทั้งหมด 7. คะแนนใบเหลือง-ใบแดง 8. เพลย์ออฟ
 ชนะเลิศ;  ผ่านเข้าสู่รอบที่ระบุ;  ตกชั้น
Notes:
1 2  ผลเฮด-ทู-เฮด บุรีรัมย์ ยูไนเต็ด บี 1–3 ขอนแก่นมอดินแดง, ขอนแก่นมอดินแดง 3–3 บุรีรัมย์ ยูไนเต็ด บี
1 2  ผลเฮด-ทู-เฮด ยโสธร 3–2 มหาสารคาม, มหาสารคาม 0–0 ยโสธร
การแข่งขันในฤดูกาล > โตโยต้า ลีกคัพ

บทความหลัก: โตโยต้า ลีกคัพ 2562
| 0 | 1 | 2 | 3 | 4 |
| --- | --- | --- | --- | --- |
| 23 กุมภาพันธ์ 2562 รอบคัดเลือกรอบแรก | นครราชสีมา ห้วยแถลง ยูไนเต็ด | 3–4 | ขอนแก่น มอดินแดง | อำเภอเมือง จังหวัดนครราชสีมา |
| 15:00 | พร้อมพงษ์ กรานสำโรง  41' ธนพงศ์ เจนวิชชุวงศ์  45' นพรัตน์ อุไรแข  49',  93' ณัฐวุฒิ เพ็ชรหิน  72' จิรานุวัฒน์ มีเค้า  100' ณรงค์ฤทธิ์ ค้าขาย  105' ชาญวิทย์ สายโสดา  113' |  |  36' อนันศักดิ์ จรอนันต์  79' ธนพล ศรีทอง  82' ภาณุพงษ์ สุวะไชย  87' โอภาส ราโช  90+2' นนทภัช ประดับมุข  118' พัชรพล พฤษการณ์ | สนามกีฬา: สนามกีฬา ม.เทคโนโลยีสุรนารี ผู้ชมในสนาม: 138 ผู้ตัดสิน: ไชยรัตน์ ภูอาลัย |
| 0 | 1 | 2 | 3 | 4 |
| --- | --- | --- | --- | --- |
| 13 มีนาคม 2562 รอบคัดเลือกรอบสอง | ขอนแก่น มอดินแดง | 1–4 | เมืองเลย ยูไนเต็ด | อำเภอเมือง จังหวัดขอนแก่น |
| 18:00 | ประวิทย์ ภูทัดทาน  44' ศศิพงษ์ พรมดวงดี  50' จิรวัตร เจริญนนท์  68' |  |  21' วิทยา ธนวัชรสันติ  40' กิจจา มุกดาสนิท  54' อำพร ไชยป้อง  61' ณัฐพร ไทยาพงศ์สกุล  65' ปิยะ เครือวัลย์  70' ชาวิน ธีรวัจน์ศรี  76' ชยพล ฉวีจันทร์ | สนามกีฬา: สนามกีฬา 50 ปี มหาวิทยาลัยขอนแก่น ผู้ชมในสนาม: 312 ผู้ตัดสิน: ทรงเกียรติ แจ้งจันทร์ |
สถิติการลงสนามและการทำประตูของผู้เล่น ในฤดูกาล 2562

| เลข> เลข.ผู้รักษาประตู | ตำ แหน่ง> ตำ แหน่ง.ผู้รักษาประตู | ชาติ> ชาติ.ผู้รักษาประตู | นักเตะ> นักเตะ.ผู้รักษาประตู | ทั้งหมด> ลงเล่น.ผู้รักษาประตู | ทั้งหมด> ประตู.ผู้รักษาประตู | ไทยลีก 4> ลงเล่น.ผู้รักษาประตู | ไทยลีก 4> ประตู.ผู้รักษาประตู | เอฟเอคัพ> ลงเล่น.ผู้รักษาประตู | เอฟเอคัพ> ประตู.ผู้รักษาประตู | ลีกคัพ> ลงเล่น.ผู้รักษาประตู | ลีกคัพ> ประตู.ผู้รักษาประตู |
| --- | --- | --- | --- | --- | --- | --- | --- | --- | --- | --- | --- |
| 1 | GK |  | วีระพล อุณาสิงห์ | 25 | 0 | 24 | 0 | 0 | 0 | 1 | 0 |
| 16 | GK |  | สรวิชญ์ มีพร้อม | 0 | 0 | 0 | 0 | 0 | 0 | 0 | 0 |
| 24 | GK |  | ศิวนัส ยอยโพธิ์สัย | 1 | 0 | 0 | 0 | 0 | 0 | 1 | 0 |
| 35 | GK |  | มงคล คุณคำจัน | 0 | 0 | 0 | 0 | 0 | 0 | 0 | 0 |
กองหลัง
| 3 | DF |  | สหยศ ซาสิโย | 21 | 1 | 21 | 1 | 0 | 0 | 0 | 0​ |
| 4 | DF |  | บัญชา พรมโคตร์ | 7 | 0 | 6+1 | 0 | 0 | 0 | 0 | 0​ |
| 5 | DF |  | ธนกร ศรีบัณฑิต | 2 | 0 | 1 | 0 | 0 | 0 | 1 | 0​ |
| 11 | DF |  | ประวิทย์ ภูทัดทาน | 7 | 0 | 2+4 | 0 | 0 | 0 | 1 | 0​ |
| 17 | DF |  | นนทภัช ประดับมุข | 25 | 2 | 23 | 1 | 0 | 0 | 2 | 1​ |
| 21 | DF |  | อนันศักดิ์ จรอนันต์ | 22 | 2 | 21 | 1 | 0 | 0 | 1 | 1​ |
| 31 | DF |  | ธีรวงศ์ รุ่งวงษ์ | 3 | 0 | 0+2 | 0 | 0 | 0 | 1 | 0​ |
| 36 | DF |  | วสันต์ วงษ์ไชยา | 12 | 3 | 11+1 | 3 | 0 | 0 | 0 | 0​ |
| 45 | DF |  | อ๊อด หาลา | 19 | 1 | 16+2 | 1 | 0 | 0 | 1 | 0​ |
| 59 | DF |  | ชีวานนท์ ศรีจำปา | 7 | 0 | 5+2 | 0 | 0 | 0 | 0 | 0​ |
| 77 | DF |  | โอภาส ราโช | 5 | 0 | 2+2 | 0 | 0 | 0 | 1 | 0​ |
กองกลาง
| 6 | MF |  | ชุนาการ อาจนุการ | 18 | 5 | 7+10 | 5 | 0 | 0 | 1 | 0​ |
| 7 | MF |  | ธนากร บุญญาพิจิตร | 4 | 0 | 3+1 | 0 | 0 | 0 | 0 | 0​ |
| 8 | MF |  | ปณวัฒน์ จันทะสีลา | 0 | 0 | 0 | 0 | 0 | 0 | 0 | 0​ |
| 14 | MF |  | อรรถพล อ่างแก้ว | 8 | 0 | 5+3 | 0 | 0 | 0 | 0 | 0​ |
| 20 | MF |  | ปฐมพงษ์ คำจันทร์ดี | 14 | 1 | 6+6 | 1 | 0 | 0 | 2 | 0​ |
| 22 | MF |  | ประเทืองวุฒิ เนื่องภักดี | 21 | 1 | 15+5 | 1 | 0 | 0 | 1 | 0​ |
| 23 | MF |  | ปภพ สืบศรี | 17 | 1 | 10+6 | 1 | 0 | 0 | 0+1 | 0​ |
| 27 | MF |  | ภาณุพงษ์ สุวะไชย | 2 | 0 | 0 | 0 | 0 | 0 | 1+1 | 0​ |
| 28 | MF |  | ตาญ โยก็อง โบริส วิลฟรีด | 5 | 0 | 3 | 0 | 0 | 0 | 0+2 | 0​ |
| 34 | MF |  | ศศิพงษ์ พรมดวงดี | 21 | 2 | 19+1 | 2 | 0 | 0 | 1 | 0​ |
| 42 | MF |  | ก้องภพ ผาลา | 6 | 0 | 3+3 | 0 | 0 | 0 | 0 | 0​ |
| 76 | MF |  | ณัฐกิตติ์ ศรีแสง | 1 | 0 | 1 | 0 | 0 | 0 | 0 | 0​ |
| 99 | MF |  | รัชกาล ขวาไทย | 6 | 0 | 4+2 | 0 | 0 | 0 | 0 | 0​ |
กองหน้า
| 9 | FW |  | พัชรพล พฤษการณ์ | 17 | 5 | 9+6 | 4 | 0 | 0 | 0+2 | 1​ |
| 10 | FW |  | ณัฐวุฒิ พลซา | 5 | 0 | 2+1 | 0 | 0 | 0 | 2 | 0​ |
| 10 | FW |  | พีรวิส ฤทธิ์ศรีบูรณ์ | 12 | 6 | 11+1 | 6 | 0 | 0 | 0 | 0​ |
| 18 | FW |  | เชิดศักดิ์ แสงสว่าง | 1 | 0 | 1 | 0 | 0 | 0 | 0 | 0​ |
| 19 | FW |  | จิรวัตร เจริญนนท์ | 17 | 2 | 4+11 | 1 | 0 | 0 | 2 | 1​ |
| 25 | FW |  | จิรพัทธ์ โมมขุนทด | 1 | 0 | 0+1 | 0 | 0 | 0 | 0 | 0​ |
| 29 | FW |  | ธนพล ศรีทอง | 25 | 21 | 23 | 20 | 0 | 0 | 2 | 1​ |
| 32 | FW |  | นพนันทน์ ลันดา | 0 | 0 | 0 | 0 | 0 | 0 | 0 | 0​ |
| 37 | FW |  | ธนวัฒน์ เลิศฤทธิ์ | 7 | 0 | 6+1 | 0 | 0 | 0 | 0 | 0​ |
สถิติการลงสนามและการทำประตูของผู้เล่น ในฤดูกาล 2562 > อันดับการทำประตูของผู้เล่น

| อันดับ | หมายเลข | ตำแหน่ง | สัญชาติ | ชื่อ | ไทยลีก 3 | เอฟเอ คัพ | ลีกคัพ | รวม |
| --- | --- | --- | --- | --- | --- | --- | --- | --- |
| 1 | 29 | FW |  | ธนพล ศรีทอง | 20 | 0 | 1 | 21 |
| 2 | 10 | FW |  | พีรวิส ฤทธิ์ศรีบูรณ์ | 6 | 0 | 0 | 6 |
| 3 | 6 | MF |  | ชุนากร อาจนุการ | 5 | 0 | 0 | 5 |
| 3 | 9 | FW |  | พัชรพล พฤษการณ์ | 4 | 0 | 1 | 5 |
| 5 | 36 | DF |  | วสันต์ วงษ์ไชยา | 3 | 0 | 0 | 3 |
| 6 | 17 | DF |  | นนทภัช ประดับมุข | 1 | 0 | 1 | 2 |
| 6 | 19 | FW |  | จิรวัตร เจริญนนท์ | 1 | 0 | 1 | 2 |
| 6 | 21 | DF |  | อนันศักดิ์ จรอนันต์ | 1 | 0 | 1 | 2 |
| 6 | 34 | MF |  | ศศิพงษ์ พรมดวงดี | 2 | 0 | 0 | 2 |
| 10 | 3 | DF |  | สหยศ ซาสิโย | 1 | 0 | 0 | 1 |
| 10 | 20 | MF |  | ปฐมพงษ์ คำจันทร์ดี | 1 | 0 | 0 | 1 |
| 10 | 22 | MF |  | ประเทืองวุฒิ เนื่องภักดี | 1 | 0 | 0 | 1 |
| 10 | 23 | MF |  | ปภพ สืบศรี | 1 | 0 | 0 | 1 |
| 10 | 45 | DF |  | อ๊อด หาลา | 1 | 0 | 0 | 1 |
ข้อมูลล่าสุด: 1 กุมภาพันธ์ 2562
อ้างอิง: Competitions
| ด ค กสโมสรฟุตบอลขอนแก่นมอดินแดง |
| --- | --- |
 ประวัติ  ผู้ฝึกสอน  ผลงาน  สถิติ  ฤดูกาลปัจจุบัน 
สนามเหย้า:  สนามกีฬากลาง 50 ปี มหาวิทยาลัยขอนแก่น 
ฤดูกาล:  2561  2562  2563–64  2564–65  2565–66  2566–67  2567–68 
บุคลากร:  สมศักดิ์ แต้วิริยะกุล (ประธานสโมสร)  ประพันธ์ศักดิ์ ฉวีราช (ผู้จัดการทีม) 
บทความที่เกี่ยวข้อง:  มหาวิทยาลัยขอนแก่น  จังหวัดขอนแก่น 
1 2 3  "ระเบียบข้อบังคับว่าด้วยการจัดการแข่งขันกีฬาฟุตบอลลีกอาชีพ รายการ "ไทยลีก 4" พ.ศ. 2562" (PDF). thaileague.co.th. สมาคมกีฬาฟุตบอลแห่งประเทศไทย ในพระบรมราชูปถัมภ์.
จักรยาน

รุ่นจักรยานที่ได้รับความนิยมมากที่สุดคือ Flying Pigeon
กลุ่มจักรยานที่ประกอบไปด้วยชนิดและขนาดที่แตกต่างกันไป (ใน Buenos Aires)
จักรยาน (อังกฤษ: bicycle, bike) คือ การขนส่งโดยใช้พลังงานที่ได้จากมนุษย์ ขับเคลื่อนโดยการกดลูกบันได พาหนะสำหรับเส้นทางทุรกันดาร มีสองล้อเชื่อมต่ออยู่กับเฟรม ล้อทั้งคู่เรียงกันในทิศทางเดียวกัน โดยคนที่ขับขี่จักรยานเรียกว่านักปั่นจักรยาน
มีการนำจักรยานมาใช้เป็นครั้งแรกในยุโรปช่วงคริสต์ศตวรรษที่ 19 และเมื่อถึงต้นคริสต์ศตวรรษที่ 11 มีจำนวนจักรยานมากกว่าพันล้านคันทั่วโลก คิดเป็นสองเท่าของรถยนต์ เป็น การคมนาคมขั้นพื้นฐาน ในหลายภูมิภาค นอกจากนี้ยังใช้ในการพักผ่อนหย่อนใจ และนำไปใช้เป็นของเล่นเด็ก ใช้ออกกำลังกาย เป็นเครื่องมือสำหรับทหารตำรวจ การจัดส่งสินค้าและใช้ในการแข่งขัน
รูปร่างพื้นฐานและองค์ประกอบของจักรยานที่ถูกต้อง หรือจักรยานที่ปลอดภัย มีการเปลี่ยนแปลงเพียงเล็กน้อยตั้งแต่จักรยานรูปแบบแรกได้รับการพัฒนาขึ้นประมาณปี 1885 แต่มีการเปลี่ยนแปลงอย่างมาก โดยเฉพาะความก้าวหน้าทางวิทยาศาสตร์ และวิศวกรรมศาสตร์ ตั้งแต่มีการพัฒนาของวัสดุรูปแบบใหม่ ๆ ขึ้น และ การออกแบบด้วยคอมพิวเตอร์ สิ่งนี้เป็นการเริ่มต้นของการออกแบบจักรยานแบบพิเศษต่าง ๆ
การออกแบบจักรยานมีผลกระทบอย่างมากต่อสังคม ทั้งในด้านของวัฒนธรรม และความก้าวหน้าของอุตสาหกรรม ส่วนประกอบหลาย ๆ อย่างเป็นแรงผลักดันที่เกิดจากการพัฒนาของรถยนต์และนำมาใช้กับจักรยานรวมถึง ลูกปืน ยางที่ใช้ลม โซ่ขับเคลื่อน เฟืองเกียร์ และ ซี่ลวด
ศัพทมูลวิทยา

คำว่าจักรยานปรากฏครั้งแรกในภาษาอังกฤษ ถูกตีพิมพ์ในหนังสือ The Daily News ในปี ค.ศ. 1868 เพื่ออธิบายความหมายระหว่าง "Bysicles และ trysicles" ในบทความ "Champs Elysées and Bois de Boulogne" และคำว่าจักรยานถูกนำมาใช้ครั้งแรกในปี ค.ศ. 1847 ในสิ่งพิมพ์ภาษาฝรั่งเศส เพื่ออธิบาย "สิ่งที่เรียกว่าพาหนะบรรทุกสองล้อที่ไม่สามารถให้คำจำกัดความได้" การออกแบบของจักรยานเป็นสิ่งที่พัฒนามาจากจักรยาน velocipede ที่ล้อหน้ามีขนาดใหญ่กว่ามาก ๆ และล้อหลังมีขนาดเล็กใช้เพื่อช่วยการทรงตัว แม้ว่าคำว่าจักรยานที่นำมาใช้จะเป็นการใช้ซ้ำกันไปมาในแต่ละช่วงเวลากัน
คำอื่น ๆ ที่มีความหมายว่าจักรยานนั้นรวมถึงคำว่า "bike", "pushbike", "pedal cycle", หรือ "cycle". ในยูนิโคด เลขฐานสิบหกสำหรับ "bicycle" คือ 1F6B2. และข้อความ 🚲
การใช้งาน

แม่แบบ:Prose
จักรยานได้ถูกนำมาใช้งานในลักษณะต่าง ๆ ดังนี้:
อรรถประโยชน์:การขนส่ง, การเดินทางด้วยจักรยาน, และ อรรถประโยชน์อื่น
การทำงาน: ไปรษณีย์, การแพทย์, ตำรวจ, รับส่งของ, และ การส่งของทั่วไป
การพักผ่อนหย่อนใจ: การท่องเที่ยว, ปั่นจักรยานภูเขา, บีเอ็มเอก, ออกกำลังกาย, และ การเล่นอื่น ๆ
การแข่งขัน: แข่งประเภทลู่, แข่งแบบไครทีเรียม, แข่งบนเทรนเนอร์ and แข่งแบบจับเวลา แบ่งเป็นสนามต่าง ๆ เช่น ทัวร์ ออฟ เคลิฟอร์เนีย (Tour of California), จีโรดีตาเลีย, ตูร์เดอฟร็องส์, วูเอลตาอาเอสปันญา, the Volta a Portugal, และกลุ่มอื่น ๆ
ทางทหาร: สอดแนม, การเคลื่อนกำลังพล, การส่งเสบียง และลาดตระเวน ดู จักรยานทหารราบ
เพื่อความบันเทิง: จักรยานโชว์, บีเอ็มเอ๊กโชว์
ด้านเทคนิค

จักรยานมีการพัฒนาอย่างต่อเนื่องตั้งแต่ต้น โดยสิ่งที่พัฒนาได้แก่วัสดุที่นำมาใช้มีความทันสมัยมากขึ้น และการออกแบบ ที่ใช้คอมพิวเตอร์ ช่วยทำให้ มีจักรยานที่ใช้เฉพาะรูปแบบ ต่าง ๆ กัน
ด้านเทคนิค > ชนิด

จักรยาน สามารถแบ่งประเภทหมวดหมู่ได้หลายแบบ มาก : โดยการใช้งาน, โดยจำนวนของผู้ขี่, โดยโครงสร้าง, โดยเกียร์หรือวิธีการขับเคลื่อน โดยชนิดของจักรยานที่พบได้ทั่ว ๆ ไปเช่น จักรยานใช้งานทั่วไป, จักรยานเสือภูเขา, จักรยานแข่งขัน, จักรยานเสือหมอบ, จักรยานท่องเที่ยว, จักรยานกึ่งเสือภูเขากึ่งทางเรียบ (hybrid), จักรยานครุยเซอร์ (cruiser) และ จักรยาน BMX จักรยานที่พบเห็นได้น้อย จักรยานนั่งสองตอน (tandems), จักรยานทรงต่ำ (lowriders), จักรยานทรงสูง (tall bikes), จักรยานฟิกซ์เกียร์, จักรยานพับ, จักรยานสะเทินน้ำสะเทินบก และ จักรยานนอนปั่น
จักรยานล้อเดียว, จักรยานสามล้อ และ จักรยานสี่ล้อ ไม่ได้ถือเป็นจักรยานนัก เนื่องจากจำนวนของล้อที่มี หนึ่ง สาม และ สี่ แต่โดยทั่วไปก็เรียกว่า ไบค์
ด้านเทคนิค > การเคลื่อนที่

จักรยานจะตั้งตรงในขณะที่เคลื่อนที่ไปข้างหน้า โดย จุดศูย์กลางมวล อยู่เหนือล้อ การบังคับเลี้ยวโดยปกติจะบังคับโดยผู้ขี่ แต่ในบางสถานการณ์ อาจจะเกิดขึ้นจากจักรยานเอง
การถ่ายโอนน้ำหนักกันของผู้ขี่กับจักรยานจะต้องไปในทิศทางกลับกัน จักรยานจึงจะเคลื่อนที่ไปได้ การกระทำลักษณะนี้เรียกว่าเค้าเตอร์เสตียรริ่ง (countersteering) ซึ่งจะทำให้ ผู้ขี่สามารถ เลี้ยวจักรยานด้วยมือในทิศทางเดียวกัน หรือการเอนตัวออกในทิศทางตรงกันข้าม
จักรยานที่มีช่วงฐานล้อสั้น หรือมีทรงสูง เมื่อเบรก สามารถสร้างแรงแรงกดที่ล้อหน้า เพื่อยกล้อหลังลอยขึ้นมาได้ การกระทำแบบตั้งใจนี้ มีวัตถุประสงค์เพื่อยกล้อหลัง และบาลานซ์น้ำหนักตัวไม่ให้คว่ำหน้าลงเป็นเทคนิคที่เรียกว่า สตอปปี้ เอ็นโด หรือ ฟร้อนวิลลี่
ด้านเทคนิค > ประสิทธิภาพ

จักรยานมีประสิทธิภาพเป็นพิเศษทั้งทางชีวภาพและทางกล โดยจักรยานถือเป็นการเคลื่อนที่โดยใช้พลังงานจากมนุษย์ที่มีประสิทธิภาพมากที่สุด ในแง่ของพลังงานที่ต้องใช้เพื่อการเดินทางในระยะทางที่กำหนด ในทางกล 99% ของพลังงานที่ส่งผ่านจาก ผู้ขี่ไปยังบันได และส่งผ่านไปถึงล้อแม้ว่าการใช้เกียร์ทดจะลดพลังงานไป 10-15% 
ในแง่ของอัตราส่วนของน้ำหนักที่บรรทุกบนจักรยาน น้ำหนักรวมบนจักรยาน ยังถือเป็นการขนส่งสิ่งของที่มีประสิทธิภาพมาก
มนุษย์ สามารถเดินทางด้วยจักรยานด้วยความเร็วช่วงต่ำถึงปานกลางที่ประมาณ 16-24 กิโลเมตรต่อชั่วโมง หรือ 10-15 ไมล์ต่อชั่วโมง โดยใช้พลังงานเทียบเท่าการเดินเท่านั้น ลมต้าน จะเป็นสัดส่วนตามกับความเร็วที่เพิ่มขึ้น ซึ่งต้องใช้พลังงานมากขึ้น ในการกดบันได ถ้าผู้ปั่นนั่งในลักษณะตั้งตรง ร่างกายของผู้ปั่นจะสร้างแรงต้านต่ออากาศ มากถึง 75% ของแรงต้าน ทั้งผู้ปั่นและจักรยานรวมกัน การลดแรงต้านสามารถทำได้โดย ลดเบาะนั่งลง และนั่งขับขี่ในท่าตามอากาศพลศาสตร์ แรงลมต้านสามารถลดลงได้โดยใช้จักรยานที่มี อุปกรณ์ที่ลู่ลมตามอากาศพลศาสตร์ แฟร์ริ่ง ความเร็วที่เคยมีการวัดได้บนทางเรียบ จากการปั่นจักรยานคือ 133.78 กิโลเมตรต่อชั่วโมง หรือ 83.13 ไมล์ต่อชั่วโมง
นอกจากนี้ ก๊าซคาร์บอนไดออกไซด์ ที่เกิดขึ้นจากการผลิตและการขนส่งอาหารสำหรับผู้ขี่จักรยานต่อไมล์เดินทาง น้อยกว่า 1 ต่อ 10 ที่สร้างขึ้นโดยรถยนต์ ที่มีประสิทธิภาพเท่ากัน
ส่วนประกอบ > เฟรม

ในปัจจุบัน จักรยานส่วนใหญ่มีเฟรมที่ที่มีลักษณะท่อนั่งตั้งตรงซึ่งดูเหมือนจักรยานที่ขับเคลื่อนด้วยโซ่ในยุคแรก ๆ จักรยานที่เฟรมมีลักษณะเช่นนี้ ส่วนมากมักจะเรียกว่า จักรยานที่เป็น ไดมอนด์ เฟรม การยึด ส่วนประกอบที่เป็นรูปสามเหลี่ยมที่มี 2 ชิ้น: สามเหลี่ยมที่เป็นส่วนประกอบด้านหน้า และสามเหลี่ยมที่เป็นส่วนประกอบด้านหลัง สามเหลี่ยมที่เป็นส่วนประกอบด้านหน้าประกอบด้วย ถ้วยคอ, ท่อนอนบน, ท่อล่าง, และท่อนั่ง ถ้วยคอ ประกอบด้วย ชุดลูกปืนแบรริ่ง เพื่อใส่ ตะเกียบหน้า เพื่อใช้ในการบังคับเลี้ยวมีความลื่นและทรงตัวได้ดี ท่อนอนบนจะเชื่อมต่อกับถ้วยคอ และเชื่อมต่อไปยังท่อนั่งส่วนบน ท่อล่างจะเชื่อมต่อระหว่างถ้วยคอ ไปยัง กะโหลก สามเหลี่ยมที่เป็นส่วนหลัง ประกอบด้วย ท่อนั่ง และ ตะกียบโซ่ และ ตะเกียบหลัง ตะเกียบโซ่ จะวางขนานกับ โซ่ เชื่อมต่อจาก กะโหลก ไปยัง ดรอปเอาท์ ที่แกนล้อหลัง สอดไว้ ตะเกียบหลังจะเชื่อมต่อจากท่อนั่งส่วนบน (จุดเดียวกัน หรือใกล้กันของ ท่อนอนบน) ไปยังปลายตะเกียบหลัง
ในอดีต เฟรมจักรยานสำหรับผู้หญิง จะมีท่อบนเชื่อมต่อไปยังกลางท่อนั่ง แทนที่จะเป็นท่อนั่งส่วนบน เพื่อลดความสูง ขณะยืนคราอมจักรยานมีส่วนสูงลดลง แต่เป็นการลดความแข็งแรงของโครงสร้างลง ความแข็งแรงในการรับน้ำหนักของท่อนั่งลดลง และเฟรมจักรยานทั่วไป จะมีจุดอ่อนที่จุดนี้ การออกแบบนี้ เรียกว่า เฟรมผู้หญิง step-through frame หรือ open frame  โดยผู้ขี่สามารถขึ้นนั่งบนอานหรือลงจากอานโดยที่ไม่ต้องยกขาสูง หรือขึ้นลงง่ายแม้ว่าสวมกระโปรง ในขณะที่ เฟรมแบบผู้หญิง พัฒนาไปใช้เฟรมอีกแบบหนึ่งคือ เฟรมผ่าหวาย (mixte) โดยแยกท่อบนออกเป็น 2 ส่วน เล็ก ๆ วิ่งผ่านท่อนั่งไปยังตะเกียบหลังทั้งสองข้าง เฟรมแบบผู้หญิง จะมีข้อจำกัดที่จุดเชื่อมจะไม่แข็งแรง เพราะว่า ภาพลักษณ์ ที่เป็นเฟรมสำหรับผู้หญิง ทำให้ถูกมองว่าไม่จำเป็นต้องแข็งแรงมากเหมือนเฟรมทั่ว ๆ ไป
เฟรมแบบผู้หญิง ได้รับความนิยมใช้ในชีวิตประจำวัน เพราะว่าขับขี่ง่าย สะดวกสบายกว่า สำหรับผู้หญิงที่นุ่งกระโปรงยาว มากกว่าเฟรมที่มีท่อบนสูง นอกจากนี้ ยังดูไม่สุภาพที่ผู้หญิงจะขี่จักรยานแล้วต้องเปิดขาเพื่อขึ้นลง และขณะปั่น ในสมัยเก่า ผู้หญิงที่ขี่จักรยานจะถูกมองว่าไม่สุภาพ
เฟรมอีกแบบหนึ่งคือ เฟรมจักรยานแบบนอนปั่น ซึ่งมีความแอร์โร่ไดนามิกสูงมากกว่าเฟรมจักรยานแบบนั่ง โดยที่ผู้ขี่จะนอนราบไปด้านหลัง โดยมีบันไดปั่นอยู่ในระนาบเดียวกับเบาะนั่ง โดยจักรยานที่ปั่นได้เร็วที่สุดในโลก คือ จักรยานแบบนอนปั่น แต่จักรยานชนิดนี้ ไม่ได้ถูกให้ใช้ในการแข่งขัน ในปี 1934 จากสมาคมจักรยาน (Union Cycliste Internationale)
ในอดีต วัสดุที่ใช้ทำจักรยาน จะเป็นลักษณะเดียวกับที่ใช้ทำเครื่องบิน โดยมีเป้าหมายหลักที่ความแข็งแรง และน้ำหนักที่เบา ตั้งแต่ปี 1930 โลหะผสมได้ถูกใช้สำหรับทำเฟรมและตะเกียบหน้า ที่มีคุณภาพสูง ในปี 1980 เทคนิคการเชื่อมอะลูมิเนียมได้รับการพัฒนาไปมาก จุดนี้เป็นการทำให้การนำอะลูมิเนียมมาใช้ทำเฟรมแทนที่เหล็ก เพราะว่า อะลูมิเนียมมีน้ำหนักที่เบากว่า และจักรยานราคาแบบกลาง ๆ จะใช้อะลูมิเนียมผสมแบบต่าง ๆ ในขณะที่จักรยานที่ราคาสูง ๆ จะใช้ คาร์บอนไฟเบอร์มาทำเฟรม เพราะว่ามีน้ำหนักที่เบากว่ามาก และสามารถออกแบบให้มีรูปร่างยืดหยุ่นมากกว่าอะลูมิเนียม เพื่อให้มีความแข็งแรง วัสดุอื่น ๆ ที่ใช้ทำเฟรมและส่วนประกอบ รวมถึง ไทเทเนียม โครโมลี่จะนิยมนำมาใช้ทำเฟรมรถ จักรยานทัวริ่งเพราะช่วยให้บรรทุกสัมภาระได้ดีและช่วยให้การปั่นทางไกลไหลลื่น และโลหะผสมพิเศษอื่น ๆ ไม้ไผ่ วัสดุผสมจากธรรมชาติ ที่มีอัตราส่วนความแข็งแรงต่อ น้ำหนักสูง  ถูกนำมาใช้ทำจักรยานตั้งแต่ปี 1894 
เฟรมไม้ไผ่รุ่นล่าสุด ใช้ในการทำเฟรมหลัก และใช้กาวเชื่อมต่อโลหะ ยึดแต่ละส่วนเข้าด้วยกัน